id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id ms id ms id id id id id ms id id id ms id ms ms id id id ms id ms ms ms id id id ms id id id ms ms id ms en id id id id ms ms en en en en en en en id id ms id ms en id id jv ms id id it es id id en id ms ms ms ms ms ms
Cara Menangani Stress: 3 Salah Faham Tentang Cara Pengurusan Stres
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Cara Uruskan Tekanan Adalah Singkirkan Stres Yang Anda Alami? Ini SALAH FAHAM Tentang Pengurusan Stres
Ditulis oleh Muhammad Wa'iz Disemak pada 07/06/2022
Disemak secara perubatan oleh Dr. Ahmad Wazir Aiman
Tekanan atau stres sememangnya adalah lumrah bagi seorang manusia. Tidaklah dinamakan manusia jika anda tidak mengalami sebarang stres dalam kehidupan anda. Tetapi jika stres yang dialami oleh seseorang itu tidak dapat dikawal, ia boleh menjejaskan kesihatan dan kesejahteraan hidup individu. Sebab itulah, anda perlu mencari cara menangani stress dan mengenali penyebab stres yang berlaku.
Mempelajari kaedah yang berkesan dalam pengurusan tekanan telah menjadi satu keperluan pada masa kini.
Walau bagaimanapun, terdapat beberapa salah anggap yang berlegar dalam masyarakat berkenaan penyebab stres dan pengurusan stres.
Salah anggap ini ternyata memberi kesan yang negatif terhadap kemampuan sesetengah individu dalam melegakan stres yang mereka alami.
Berikut kami nyatakan 3 salah anggap berkenaan pengurusan stres yang paling banyak berlaku dan paling memberi kesan terhadap individu yang ingin melegakan stres yang dialami.
Untuk mendapatkan lebih banyak informasi tentang Kesihatan Mental, sila dapatkannya di sini.
#1. Pengurusan stres adalah berkenaan penyingkiran stres dalam hidup anda
Ramai yang beranggapan bahawa cara menangani stress berfungsi membuang segala perkara yang menyebabkan stres dalam kehidupan.
Tidak dinafikan ia adalah salah satu aspek penting dalam pengurusan stres, tetapi ia bukanlah matlamat utama.
Kita tidak mungkin mampu untuk menyingkirkan kesemua stres dalam kehidupan kerana ada kalanya kita memerlukan sedikit stres supaya kehidupan dapat berfungsi secara optimum.
Sebagai contoh, kita memerlukan cabaran dalam hidup agar kita dapat bertahan dan berkembang menjadi manusia yang lebih baik. Stres yang bersifat positif ini dipanggil sebagai eustress.
Mengapa salah faham ini berbahaya: Sekiranya anda percaya bahawa anda patut membuang kesemua stres dalam hidup, anda akan terlepas daripada mendapat beberapa manfaat hasil daripada pengurusan stres.
Anda juga mungkin akan mengalami tahap stres yang lebih tinggi disebabkan keinginan anda untuk mencapat matlamat yang tidak mungkin dapat dicapai.
Pendekatan yang lebih baik: Sebaik-baiknya belajar menerima bahawa stres adalah sebahagian daripada lumrah hidup anda.
Anda boleh mencari cara menangani stress atau belajar untuk menyingkirkan beberapa stres yang bersifat negatif dan melakukan strategi yang boleh membantu anda menguruskan stres yang tidak mampu disingkirkan dalam hidup.
#2. Jika anda ada sikap baik, anda tidak perlu untuk berasa stres
Ramai yang percaya bahawa jika anda bersikap dengan sikap yang baik, ia tidak akan menyebabkan anda mengalami stres dan memiliki ketenangan. Ini ternyata salah.
Walaupun stres yang dialami dianggap sebagai satu cabaran dan bukannya ancaman, ia masih memberi kesan kepada anda.
Mengapa salah faham ini berbahaya: Ramai yang beranggapan bahawa jika mempunyai sikap yang lebih baik, maka pengalaman mencabar yang dialami tidak akan memberikan kesan yang negatif kepada mereka.
Oleh itu, mereka tidak berusaha dengan lebih kuat untuk kekal positif.
Kepercayaan ini akan menyebabkan mereka gagal untuk mengenal pasti dan menguruskan kesan negatif stres yang mereka sedang alami sehinggalah kerosakan yang berlaku itu berakhir.
Pendekatan yang lebih baik: Anda sememangnya perlu mengekalkan sikap yang positif selain mempunyai pemikiran berkenaan hidup anda berasaskan kekuatan yang anda miliki.
Tetapi, anda juga perlu ingat bahawa terlalu banyak jenis stres yang baik untuk anda juga boleh menyebabkan kesan negatif terhadap fizikal anda.
Ambil berat berkenaan tubuh badan anda saat anda berhadapan dengan sebarang cabaran dalam hidup walaupun anda tidak ‘berasa’ stres.
#3. Pelajari cara menangani stress yang betul
Teknik pengurusan stres seperti bersenam, meditasi dan juga pemikiran yang positif boleh mengurangkan stres yang anda alami selain mewujudkan daya tahan terhadap stres.
Walau bagaimanapun, tidak terdapat sebarang cara menangani stress yang boleh menyingkirkan tekanan yang anda alami secara total.
Mengapa salah faham ini berbahaya: Sekiranya anda menganggap sebarang teknik pengurusan stres berfungsi menyingkirkan kesemua stres yang anda alami, anda mungkin akan rasa teknik-teknik tersebut tidak berkesan dan kemudiannya berputus asa.
Anda juga mungkin akan berasa seperti ada sesuatu yang tidak kena pada diri anda. Ini akan mendorong anda menjadi lebih stres dan menjadi tawar hati untuk terus berusaha.
Pendekatan yang lebih baik: Pengurusan stres adalah sesuatu yang bertujuan untuk mengekalkan keseimbangan.
Teknik pengurusan stres bertindak membantu anda untuk kembali tenang daripada stres yang dialami.
Anda perlu memahami bahawa teknik pengurusan stres tidak boleh menghalang penyebab stres daripada berlaku tetapi boleh membantu anda untuk bertindak dengan lebih baik dalam berhadapan dengannya.
Pecahkan Barang Dalam Bilik Lepaskan Marah, Adakah Berkesan Tangani Stres?
Jaga-jaga! Binge Eating Akibat Stres Melampau Punca Badan Makin Membesar!
Amalkan cara menangani stress yang kami kongsikan ini
Kini anda tahu bahawa teknik pengurusan stres berkesan sebagai cara menangani stress dan mengurangkan kesan stres atau berhadapan dengan situasi stres yang dialami.
Apa yang perlu anda tanamkan dalam diri adalah menerima hakikat bahawa stres akan tetap berlaku dalam kehidupan anda.
Perkara yang perlu anda lakukan adalah cuba untuk mengatasinya jika anda berkemampuan dan lakukan teknik-teknik pengurusan stres untuk mengurangkan kesannya. Selamat mencuba!
Hello Health Group tidak menawarkan nasihat perubatan, diagnosis atau rawatan.
Stress relief is within reach. https://www.apa.org/topics/stress. Accessed on June 7, 2022.
Stress Management: How to Reduce, Prevent, and Cope with Stress.
https://www.brainline.org/article/stress-management-how-reduce-prevent-and-cope-stress. Accessed on June 7, 2022.
How to manage and reduce stress. https://www.mentalhealth.org.uk/publications/how-manage-and-reduce-stress. Accessed on June 7, 2022.
Coping With Stress. https://www.cdc.gov/violenceprevention/about/copingwith-stresstips.html. Accessed on June 7, 2022.
Stress: 10 Ways to Ease Stress. https://my.clevelandclinic.org/health/articles/8133-stress-10-ways-to-ease-stress. Accessed on June 7, 2022.
5 tips to manage stress. https://www.mayoclinichealthsystem.org/hometown-health/speaking-of-health/5-tips-to-manage-stress. Accessed on June 7, 2022.
Stres Bukan Semuanya Tidak Baik, Ada Yang Bagus Jika Rasa Tertekan, Ini Manfaatnya!
Kalau Nak Kurangkan Stres, Boleh Cuba 7 Jenis Makanan Penghilang Stres Ini
Ditulis oleh Muhammad Wa'iz Disemak pada 07/06/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.